

	NÁVRH

	UZNESENIE VLÁDY SLOVENSKEJ REPUBLIKY

	č. ...
z ...

	k návrhu


na schválenie finančných prostriedkov určených na stabilizáciu zdravotníckych pracovníkov v rámci ústavnej zdravotnej starostlivosti a ambulancií záchrannej zdravotnej služby prostredníctvom stabilizačného príspevku



	Číslo materiálu: 
	

	Predkladateľ: 
	minister zdravotníctva 






Vláda

A. 	schvaľuje 

A.1. 	materiál „Schválenie finančných prostriedkov určených na stabilizáciu zdravotníckych pracovníkov v rámci ústavnej zdravotnej starostlivosti a ambulancií záchrannej zdravotnej služby prostredníctvom stabilizačného príspevku“;	

B. 	súhlasí

B.1. 	so spôsobom a postupom poskytnutia stabilizačného príspevku zdravotníckym pracovníkom v rámci ústavnej zdravotnej starostlivosti a ambulancií záchrannej zdravotnej služby v zmysle materiálu podľa bodu A.1.;

B.2. 	s použitím finančných prostriedkov vo výške  200 000 000 Eur, ktoré sú určené na poskytnutie stabilizačného príspevku zdravotníckym pracovníkom v rámci ústavnej zdravotnej starostlivosti a ambulancií záchrannej zdravotnej služby v zmysle materiálu podľa bodu A.1.;  

C. 	ukladá

ministrovi zdravotníctva

C.1.	požiadať Ministerstvo financií Slovenskej republiky o povolené prekročenie limitu výdavkov kapitoly Ministerstvo zdravotníctva SR do sumy 200 000 000 eur na plnenie účelu podľa bodu B. 2. tohto uznesenia

do 1 pracovného dňa po schválení tohto uznesenia vládou Slovenskej republiky

C.2.	realizovať proces poskytnutia stabilizačného príspevku zdravotníckym pracovníkom v rámci ústavnej zdravotnej starostlivosti a ambulancií záchrannej zdravotnej služby v zmysle materiálu podľa bodu A.1. z finančných prostriedkov podľa bodu B.2.

                		do 31. decembra 2022

ministrovi práce, sociálnych vecí a rodiny
C.3.	predložiť na rokovanie vlády návrh úpravy na zabezpečenie poskytnutia stabilizačného príspevku zdravotníckym pracovníkom v zariadeniach sociálnoprávnej ochrany detí a sociálnej kurately, zdravotníckym pracovníkom a opatrovateľom vo vybraných zariadeniach sociálnych služieb

do 31. decembra 2022

podpredsedovi vlády a ministrovi financií

C.4.	schváliť povolené prekročenie limitu výdavkov v kapitole Ministerstvo zdravotníctva SR do sumy 200 000 000 eur na základe žiadosti podľa bodu C. 1. tohto uznesenia 

do 3 pracovných dní po predložení žiadosti ministra zdravotníctva podľa bodu C.1. tohto uznesenia vlády Slovenskej republiky



 
Vykonajú:	podpredseda vlády a minister financií 
minister zdravotníctva

